ΓΡΑΠΤΗ ΕΡΩΤΗΣΗ E-1086/00

υποβολή: Carmen Fraga Estvez (PPE-DE) προς την Επιτροπή

(7 Απριλίου 2000)

Θέμα: Μελέτη σχετικά με τις ανάγκες για τον εφοδιασμό με φιλέτο τόνου. Στόχοι της Επιτροπής

Η Επιτροπή δημοσίευσε την μελέτη που της ζήτησε να εκπονήσει το Συμβούλιο προκειμένου να διαπιστωθούν οι ανάγκες εφοδιασμού της κοινοτικής αγοράς με φιλέτο τόνου. Η εν λόγω μελέτη ζητήθηκε να εκπονηθεί κατόπιν προτάσεως της Επιτροπής να περιληφθεί στον νέο Κανονισμό Κοινής Οργάνωσης της Αγοράς προϊόντων της αλιείας και της γεωργίας, μία επ' αόριστον δασμολογική απαλλαγή για το εν λόγω προϊόν. Τα πορίσματα της εν λόγω μελέτης αποκαλύπτουν, όπως εν καιρώ είχαν βεβαιώσει τόσο το Ευρωπαϊκό Κοινοβούλιο όσο και διάφορα κράτη μέλη, ότι οι πραγματικές ανάγκες εφοδιασμού με φιλέτο τόνου δενπερβαίνουν μία ποσότητα που κυμαίνεται μεταξύ 1000 και 2000 τόνων ετησίως" ότι μία δασμολογική απαλλαγή θα απέβαινε μόνον προς όφελος ενός τμήματος της ιταλικής βιομηχανίας κονσερβοποίησης" ότι, σε κάθε περίπτωση το όφελος αυτό θα ήταν απλώς συγκυριακό, δεδομένου ότι οι εν λόγω επιχειρήσεις θα είχαν ανάγκη από βαθειά αναδιάρθρωση προκειμένου να βελτιώσουν την κοστολογική τους διάρθρωση" ότι, επιπλέον, η εν λόγω επ' αόριστον δασμολογική απαλλαγή θα προξενούσε απώλειες για τις λοιπές επιχειρήσεις (την ισπανική βιομηχανία, τις χώρες ΑΚΕ και της χώρες της Λατινικής Αμερικής που είναι εμπορικοί εταίροι της ΕΕ) και δεν θα απέβαινε προς όφελος

ούτε της εξαγωγικής χώρας, της Ταϊλάνδης, η οποία εκδηλώνει μεγάλο ενδιαφέρον να αναπτύξει την βιομηχανία κονσερβοποίησης του τόνου. Δεδομένων των πορισμάτων αυτών, και λαμβάνονταςπόψη ότι, όπως προαναφέρθηκε τα κράτη μέλη παραγωγοί και το Ευρωπαϊκό Κοινοβούλιο κατήγγειλαν από καιρό ότι το καθεστώς αυτής της δασμολογικής απαλλαγής δεν ήταν απαραίτητο καθώς και τις σοβαρές συνέπειες από την εφαρμογή του.

Ερωτάται η Επιτροπή:

- Ποιος ήταν ο πραγματικός στόχος του ενδιαφέροντος της Επιτροπής για την καθιέρωση της εν λόγω δασμολογικής απαλλαγής;

- Πως αξιολογεί η Επιτροπή τη σοβαρότητα των συνεπειών, όταν αυτές καταγγέλλονταν από τον ενδιαφερόμενο τομέα, το Κοινοβούλιο, και τα κράτη μέλη παραγωγούς;

- Αντιλαμβάνεται η Επιτροπή ότι μπορεί να κατηγορηθεί για παράνομη συνεννόηση με μία συγκεκριμένη επιχείρηση, προκειμένου να την ευνοήσει εις βάρος τηςπόλοιπης κοινοτικής βιομηχανίας και των χωρών ΑΚΕ και του Συστήματος Γενικευμένων Προτιμήσεων;

- Ποια εμπιστοσύνη μπορούν να έχουν οι πολίτες στην Επιτροπή με την ανευθυνότητα που λαμβάνονται οι αποφάσεις;

Απάντηση του κ. Fischler εξ ονόματος της Επιτροπής

(5 Ιουνίου 2000)

Η Επιτροπή εκφράζει τη λύπη της για τις ανακρίβειες που επισημάνθηκαν στη γραπτή ερώτηση του Αξιότιμου Μέλους του Κοινοβουλίου. Επιθυμεί ναπενθυμίσει ότι δεν δημοσιοποίησε τη μελέτη στην οποία αναφέρεται το Αξιότιμο Μέλος του Κοινοβουλίου. Η μελέτη διαβιβάσθηκε από την Επιτροπή μόνο στο Συμβούλιο και στην επιτροπή αλιείας του Κοινοβουλίου. Ειδικότερα, το εν λόγω έγγραφο περιέχει, μεταξύ άλλων, πολυάριθμα δεδομένα για ιδιωτικές επιχειρήσεις στην Κοινότητα, ισπανικές, γαλλικές και ιταλικές (παραδείγματος χάρη μερίδια αγοράς, κύκλος εργασιών, διάρθρωση μετοχικού κεφαλαίου) και η δημοσίευση των εν λόγω δεδομένων θα ήταν δυνατόν να αποβεί σε βάρος της ανταγωνιστικότητας των επιχειρήσεων αυτών (βλέπε κοινό κώδικα δεοντολογίας για το Συμβούλιο και την Επιτροπή όσον αφορά την πρόσβαση του κοινού σε έγγραφα, ο οποίος τέθηκε σε εφαρμογή από την Επιτροπή στις 8 Φεβρουαρίου 1994 με την απόφαση αριθ. 94/90/ΕΚΑΧ, ΕΚ, Ευρατόμ, της 8ης Φεβρουαρίου 1994(1), όπως αυτή τροποποιείται με την απόφαση αριθ. 96/567/ΕΚ, ΕΚΑΧ, Ευρατόμ(2)).

Επίσης ανακριβές είναι το λεγόμενο ότι η εν λόγω μελέτη ζητήθηκε μετά από πρόταση της Επιτροπής με σκοπό να συμπεριληφθεί στο νέο κανονισμό για την κοινή οργάνωση αγοράς προϊόντων αλιείας καιδατοκαλλιέργειας δασμολογική αναστολή για τοπόψη προϊόν. Στην πραγματικότητα η μελέτη αποτελεί το προϊόν δέσμευσης η οποία αναλήφθηκε από την Επιτροπή, μετά από αίτημα του Συμβουλίου, κατά την έκδοση εκ μέρους του Συμβουλίου του κανονισμού (ΕΚ) αριθ. 745/1999 του Συμβουλίου, της 30 Μαΐου 1999, σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα προϊόντα αλιείας(3) για το έτος 1999, που προέβλεπε για τρίτο κατά συνέχεια έτος δασμολογική ποσόστωση για τα καρέ τόνου.

Όσον αφορά τη δασμολογική ποσόστωση στην οποία αναφέρεται το Αξιότιμο Μέλος του Κοινοβουλίου, η Επιτροπήπενθυμίζει ότι με τη συμφωνία της το μέτρο αυτό δενιοθετήθηκε από το Συμβούλιο κατά την έκδοση της νέας κοινής οργάνωσης αγοράς για τα προϊόντα της αλιείας και τηςδατοκαλλιέργειας. Ειδικότερα, εξευρέθηκε κάποια συμβιβαστική λύση (πολυετής δασμολογική ποσόστωση 4 000 τόνων) η οποία διασφαλίζει τα συμφέροντα όλων των συμμετεχόντων μερών και η οποίαποστηρίχθηκε από όλα τα κράτη μέλη που αποτελούν παραγωγούς τόνου.

(1) ΕΕ L 46 της 18.2.1994.

(2) ΕΕ L 247 της 28.9.1996.

(3) ΕΕ L 96 της 10.4.1999.